《山中岩戏云端子》
宋代·程公许

追路归山后，开关唤客眠。
那知言在耳，已作醉逃禅。
急雪浓筛瓦，中宵冷透氈。
清愁分不尽，惜别意凄然。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。